**JUDr. Ingrid Lanczová, PhD., (nar. 1991)** je absolventkou Právnickej fakulty Univerzity Komenského v Bratislave (Mgr. 2014) a Právnickej fakulty Trnavskej univerzity v Trnave (JUDr. 2015, PhD. 2018).

Od roku 2018 pôsobí ako vedecko-výskumná pracovníčka na Katedre dejín práva Právnickej fakulty Trnavskej univerzity v Trnave, kde zabezpečuje výučbu predmetov Dejiny práva na území Slovenska I.,II., Slovak Legal History a World Legal History.

Od začiatku akademického roka 2019/2020 je poverená funkciou tajomníka Katedry a spoluorganizáciou klinického vzdelávania na Fakulte.

Absolvovala stáž v Centre právnej pomoci v Bratislave a stáž Street Law – výučba práva na stredných školách (Gymnázium Metodova v Bratislave).

Absolvovala jazykové pobyty vo Veľkej Británii (Hastings, Oxford), Taliansku (Rím) a Maďarsku (Debrecín) a krátkodobé študijné pobyty v Rakúsku (Viedeň), Maďarsku (Budapešť) a Francúzsku (Mulhouse).

Na zahraničných konferenciách vystúpila v Poľsku (Lublin) a v Rakúsku (Viedeň).

Je autorkou a spoluautorkou dvoch monografií a vyše 35 ďalších publikácií zameraných najmä na dejiny rodinného práva, dejiny zdravotníckeho práva a medicínske právo.